(japāniski) Tas ir vēstures rats.
Nebeidzamā cēloņu un seku sviesta ķērne.
Un īstenībā tas ir nogurdinoši.
Tā to saredzēja arī Tolstojs.
Viņš saprata, ka šo ratu dara iespējamu
parasto cilvēku pūliņi.
Tāpēc šis romāns sniedz daudz atklāsmju.
Viņš runā patiesību.
Bando kungs, kā jūs to uztverat?
Vai jūs piekrītat?
Es piekrītu, ka Tolstoja mērķis bija atspoguļot šo tematu.
Tomēr viņa veikums nav pilnīgs.
Nakadzono jaunkundze to nesaredz.
Šajā romānā
varoņi ir aristokrāti vai arī ar ciešām saiknēm ar to pasauli.
Šajā kaleidoskopā trūkst
īstas cilvēka pieredzes.
Tādas, kas nevis smeļas domas no privileģētās klases,
kā tik daudzi šajā telpā,
bet ataino to pasauli,
kur cilvēki cīnās par izdzīvošanu.
Protams, temats ir labs,
bet izpildījums ir neizdevies.
Manuprāt,
šī grāmata ir izgāšanās.
Labi teikts, Bando kungs.
Jūs atkal esat spējis ieskatīties aiz laķējuma.
Jums pārējiem jācenšas iet šajās pēdās.
Tā, pievērsīsimies visi devītajai grāmatai.
GADU VĒLĀK
TOKIJA, 1951. GADS
Mēs nevaram to te darīt.
Kāds redzēs.
Man vienalga. Lai redz.
Bet man jāiet uz lekciju.
PAMATĀ MINDŽINAS LI GRĀMATA
Mozasu, ātrāk.
Skatieties.
Skat, izdodas! Tev sanāca.
- Nieks. - Pārāk viegli.
Vēl kādas. Turpini.
To.
Tiešām ceri izsprukt sveikā?
Goto kungs...
Negaidīju, ka jūs te būsiet.
- Man šķita, ceturtdienās jums... - Klusē!
Klausies uzmanīgi.
Man ļoti garšo tavas mammas nūdeles,
tāpēc es būšu pret tevi žēlīgs.
Nāc man līdzi.
(korejiski) Tu tiešām tā darīji?
Skaties uz mani!
Es atvainojos.
Viņš saņems sodu.
Es apsolu.
Mēs samaksāsim par zaudējumiem.
Viņa sodīšana...
Kāds no tās labums?
Ko pēc tam?
Mēs viņu vairāk uzraudzīsim,
lai pievēršas skolai...
Tās skolas grāmatas nav domātas viņam.
Bet viņam ir jāiet skolā.
Ko gan citu viņš var darīt?
Lai nāk pie manis strādāt.
Spēļu zālē.
Tas ir godīgs darbs.
Un tur viņš neiekulsies nepatikšanās.
Parūpēšos.
Viņš ir pārāk jauns.
Jūs nedzirdat, ko saku, Bando kundze.
Viņš nav tāds kā viņa brālis.
PAZIŅOJUMS PAR AIZDEVUMA ATMAKSU
Man ir pienākusi vēstule, ka mans aizņēmums ir nomaksāts.
Tai jābūt kļūdai.
Es te redzu, ka ir veikts maksājums.
Ar pārskaitījumu, pirms trim dienām, visa summa.
Bet...
Vai redzat, kas veicis maksājumu?
Izskatās, ka nauda nākusi no Tokijas.
Solomons Peks. Tas ir viņa konts.
Esat pārliecināta?
Esmu pilnīgi droša.
Skaidrs.
Paldies.
Lai laba diena.
Kas to lai zina, kādas lietas notiek pačinko zālē.
Esmu tikpat satraukusies kā tu.
Bet Goto kungs man deva savu godavārdu.
Viņš nav no mūsu ģimenes.
Viņš nerūpēsies par Mozasu kā par savējo.
Ko tad lai mēs darām?
Turpinām sevi muļķot, ticēdami, ka viņš ies Noas pēdās?
Kara gados bija citādi.
Mums bija jādara viss iespējamais, lai izdzīvotu.
Tā darīja visi.
Bet tagad tā vairs nav.
Tu tiešām domā, ka esam laukā no bedres?
Bet kāpēc tam jābūt pačinko?
Noteikti ir cienījamākas iespējas.
Šādas runas es gaidīju no sava svaiņa.
Nevis no tevis.
JOSEPAM BANDO KUNGAM OSAKA, JAPĀNA
NO ČANHO KIMA KUNGA PHENJANA, KOREJA
Tev nepatīk tā grāmata?
Ļoti patīk. Vaina nav tajā.
Kur tad?
Kad lasu par visām tām ciešanām
un visiem tiem izmisušajiem cilvēkiem...
Tas manī rada izsalkumu.
Zinu, dīvaini.
No kurienes tas nāk? Tas vilka izsalkums.
Kā tu domā?
Tās grāmatas varoņi nav tādi kā tu.
Tev nekad nav jāuztraucas par izsalkumu
vai dzīvošanu tik nožēlojamos apstākļos.
Taču tu gribi piepildīt vēderu,
tikai lai sev pierādītu, ka tu nekad nebūsi tā, kurai trūks.
Bet pat tad, kad tavs vēders ir pilns un jau plīst,
tu saproti, ka īstenībā tu neko no tā neesi izbaudījusi.
Viss ēdiens garšoja pēc papīra.
Ved mani uz savu istabiņu!
Es tevi gribu.
Piedod.
Man ir manas iknedēļas vakariņas.
Ā, tavs noslēpumainais labdaris.
Nesauc viņu tā!
Bet tā ir taisnība, ne?
Viņš maksā par tavu pansijas istabu...
Es to daru mūsu dēļ.
Un es gribu viņu satikt.
Es tev teicu - tas nemūžam nenotiks.
Bet kas viņam vainas?
Vai viņš ir kaut kāds briesmonis?
Vai šajos pēdējos mēnešos, ko mēs esam kopā,
es tev kādreiz esmu kaut ko atteicis?
- Nē, bet... - Tad atļauj man šo vienu lietu.
Tas ir vienīgais, ko no tevis lūgšu.
Tu nekad nedrīkstēsi viņu satikt. Vai tu saproti?
Tad apsoli man vienu.
Šovakar, kad būsi kopā ar to savu noslēpumaino cilvēku
un ēdīsi tās ļoti dārgās vakariņas,
tu izbaudīsi visus īpašos kumosiņus,
līdz tu gandrīz plīsīsi.
Noa,
ņemsim abi visu, ko dzīve piedāvā.
Mēs tiešām būvējam sapni.
Bet mēs šo sapni pārvēršam īstenībā.
Maksimālais biedru skaits būs 500,
un pirms 20 minūtēm
bija palikušas tikai 47 vietas.
Pamatus domājam sākt likt pēc 90 dienām.
Un mēs plānojam, ka līdz nākamajai vasarai golfa laukums būs atvērts.
Atvainojiet. Kā jūs tiksiet galā ar pašreizējo strādnieku trūkumu?
Pilsētā tik daudz kas tiek būvēts,
cilvēkresursus dabūt esot grūti.
Es jums apsolu,
mūsu partneri kontrolē situāciju.
Mums netrūks strādnieku.
Jā, lūdzu.
Klīst runas par nekustamā īpašuma tirgus sabrukumu.
Vai jums ir par to viedoklis?
Mans viedoklis?
Manuprāt, tās ir uzjautrinošas baumas.
Jo vēsture mums apliecina, ka kopš Otrā pasaules kara beigām
zemes cena šajā valstī nekad nav pazeminājusies.
Te, Tokijā, nekustamā īpašuma tirgus ir valdnieks.
Un ļoti tuvā nākotnē
Japāna apsteigs Amerikas Savienotās Valstis
un kļūs par lielāko ekonomiku pasaulē.
Padomājiet par to.
Amerika kā numur divi.
Tāpēc nudien - par ko mums uztraukties?
Tā, kurš grib dzirdēt par to spa?
Tas būs darināts no smalkākā Itālijas marmora...
Tad turpmāk vairs nebūs nekādu problēmu?
Pateicoties jūsu dāsnajam atbalstam,
piekrituši arī pārējie parlamenta locekļi.
Vairāk šķēršļu nebūs.
Ļoti labi.
Un cena?
Četrdesmit miljoni jenu.
Zinu, ka cerējāt uz ko citu,
bet aizvien labs darījums...
Trīsdesmit miljoni.
Ne vairāk.
Bet Ko kungs...
Tikai tāpēc, ka jūs tā sakāt,
nebūs viegli pārliecināt pārējos parlamentā.
Jūs kādu gaidāt?
Jā. Ļoti svarīgu viesi.
Es negribēju iztraucēt.
Es pagaidīšu lejā priekšnamā.
Nu nē.
Gribēju, lai jūs abi iepazīstaties.
Pievienojies!
Tas ir Kuroganes kungs.
Zinu, kas esat. Bieži redzu laikrakstos.
Atkarībā no laikraksta
esmu vai nu šīs dižās nācijas nākotne
vai arī posts.
Ticiet man, visi ir ļoti labvēlīgi.
Un kas ir tas jaunskungs?
Viņš ir viens no jaunās paaudzes dižākajiem prātiem.
Bet diemžēl pārāk pieticīgs.
Mēs to no viņa izdzīsim.
Ar ko jūs nodarbojaties?
Esmu otrā kursa students.
Vasedas Universitātē.
- Kāda būs izvēlētā joma? - Politika.
Brīnišķīga izvēle.
Ja esat tik daudzsološs, kā Ko kungs saka,
drīz arī jūsu vārdu redzēšu laikrakstos.
Nu, kā jūs sauc?
Peks.
Noa Peks.
Nešaubos, ka mēs vēl tiksimies.
Nu, man jāiet.
Pirms aizejat...
Kad nākamreiz tiksimies, ceru, ka skaitlis būs 30.
Šodien ir nedaudz vairāk nekā parasti.
Dzirdēju, ka apprecējāties un jums ir jauna māja.
Uzskatiet to par manu apsveikumu.
Atkal iesi laukā?
Man šķita, būtu labi paelpot svaigu gaisu.
Vai vēl kas?
Kas tās ir?
Tās ir no viņa.
Piedod.
Es tās no tevis slēpu.
Šodien pamēģināsim ar zemenēm.
Ir labi izmēģināt jaunas lietas.
Vai kaut kas noticis?
Mans dēls...
Viņu māca aizdomas, ka tu satuvinies ar mani,
lai dabūtu mūsu naudu.
Tāpēc viņš nolīga izmeklētāju.
Ko viņš izdarīja?
Viņam nevajadzēja tā darīt,
bet viņa nolūki bija labi.
Viņš bija par mani nobažījies.
Un tātad viņš kaut ko atklāja.
Kara laikā.
Tas bija ļoti sen.
Tu biji jauns, tomēr...
Es...
Es esmu slepkava.
Ko tu te dari?
Redzu, aizvien esi te.
Aizvien satīri viņa sūdus.
Jošii kungs tev uzdeva jautājumu.
Atstāj mūs uz brīdi.
Neuztraucies, Sugihara.
Esmu iepriekš ticis ar viņu galā, ne?
Runāšu skaidru valodu.
Turies no mana dēla pa gabalu! Sarauj ar viņu saites!
Tas nav iespējams.
Tavs dēls man nopelnīs kaudzi naudas.
Vai neesi jau gana paņēmis no manis?
Vai tā tu to redzi?
Interesanti gan.
Es nealku pēc tava vectēva mīlestības.
Neesmu nekad to lūdzis.
Tā bija viņa izvēle...
Tu atnāci runāt par Solomonu.
Un es tev saku:
viņš izdarījis izvēli.
Kā tu pirms daudziem gadiem.
Ja tev kaut kas nepatīk, runā ar viņu.
Jo tā plaisa, kas nu starp jums ir,
nav manis radīta.
Mēs abi zinām,
es būtu varējis tevi toreiz iznīcināt.
Taču es parādīju žēlastību.
Tāpēc klausies.
Ja kaitēsi manam dēlam, vairs no manis žēlastību neredzēsi.
Tu zini, uz ko esmu spējīgs.
Skaidrs?
Ei!
Atnes man divas kastītes.
Un cigaretes.
Paturi atlikumu.
Viņš grib divas kastītes.
Ei.
Es parūpēšos.
Ej atpakaļ tīrīt.
Jošii kungs, laipni lūdzu.
Un šodien kopā ar Mamoru...
Tu tiešām te strādā?
Bet cik tev gadu?
Piecpadsmit.
Un tev?
Septiņi.
Vai tas ir tavs vectēvs?
Tu viņu nepazīsti?
Nepazīstu.
Mamoru.
Pabeidzi lasīt Brāļus Karamazovus?
Protams.
Kā tev patika?
Esat lasījis?
Es lasu visu, ko tu, Noa.
Visu, ko tavā kursā liek.
Kāpēc? Jūs esat aizņemts cilvēks, Ko kungs.
Man nekad nebija tādas iespējas.
Noa, mani motivējusi tava mīlestība pret grāmatām.
Bet tās grāmatas nav tava nākotne.
Es neiešu politikā.
Es gribu būt skolotājs.
Tu brauci tālo gabalu uz Vasedu, lai kļūtu par skolotāju?
Tas ir smieklīgi.
Te tev atvērsies tik daudzas durvis.
Tu tikai to neapzinies.
Apzinos,
bet esmu nospraudis savu ceļu.
Kas jūs esat?
Atvainojos, ka iztraucēju, bet esmu atnākusi pie sava drauga.
Ko tu te dari?
Kas viņa ir?
Es esmu Akiko Nakadzono.
Tuva Noas draudzene.
Viņš mani uzaicināja.
Es negaidīju viesus, bet lūdzu, te ir vairāk nekā pietiekami.
Nakadzono...
Vai jūsu tēvs ir Hitoši Nakadzono?
Ārlietu ministra vietnieks?
Jā, tas ir mans tēvs.
Noa, apsēdies.
Vai jūs zināt, kas es esmu?
Protams. Noa par jums stāstījis daudz laba.
Mēs tieši runājām par viņa nākotni.
Viņa nākotni?
Cik nopietna saruna.
Es ticu, ka viņu gaida spoža nākotne.
Sajutu to, kad pirmo reizi viņu satiku.
Bet vispirms viņam tā jāvēlas.
Varbūt jūs varat ar to palīdzēt.
Par nākotni.
Sasodīts, sayonara, Shiffley's.
Sveiks, vecīt.
Kad tu lidosi mājās?
Es nedošos atpakaļ uz Štatiem.
Makau.
- Jošii kungs man piedāvāja darbu. - Kādu?
Vadīt viņa jauno spēļu zāli. Visu.
Bet kā ar taviem bērniem?
Ko gan es gribu apmuļķot?
Viņi līdz šim iztikuši bez manis un izdzīvojuši.
Protams, varbūt sākumā.
Bet vai tu tiešām to domā nopietni?
Jā.
Bet Makau?
Kāpēc ne?
Tokijā izdzīvoju. Tā ir tikai vēl viena pietura ceļā.
Turklāt mēs abi zinām, ka te būs tirgus sabrukums. Padomā par to!
Es aizvien atceros tavus pirmos melus man.
Kas tas bija?
"Es netaisos te palikt."
Zini, ka esi lielā ķezā,
ja sāc ticēt saviem meliem. Tas tā starp citu.
Paldies.
Vēl vienu viņam.
Tie nebija domāti kā meli.
Bet te nu es esmu - Abes dēļ.
Tas tips šobrīd droši vien sprāgst no dusmām.
Man nav iebildumu.
Ja vien viņš nolād manu vārdu.
Tu nejūti pret viņu ne mazāko žēluma drusku?
Ne kripatu. Nevaru to atļauties.
Paldies.
Pie velna visu.
Viņš nav tāds briesmonis, kā tu viņu attēloji.
Nav runa par to.
Tad vaina manī?
Vai tu satraucies, ka es tevi kaut kā apkaunošu?
Es tevi lūdzu turēties no tā pa gabalu!
Es gribu būt tā daļa.
Un es atsakos atvainoties.
Domā, ka esmu tāds, ar kuru vari vienkārši rotaļāties?
Kaut kāda spēļmanta, kurai tevi uzjautrināt,
jo tu esi naiva, bagāta meitene...
Kā tu uzdrīksties tā ar mani runāt?
Domā, es neredzu?
Cik ļoti tev patīk uzjundīt cilvēku reakciju.
Tu un tavs korejiešu mīļākais.
Kāds liels skandāls.
Tu tik izmisīgi gribi uzmanību.
Tu esi nožēlojama.
Man vienalga, ko cilvēki par mani domā.
Ar to arī mēs atšķiramies.
Tu ļauj sevi noteikt citiem.
Padomā par to!
- Kurš īstenībā te ir nožēlojams? - Ej prom.
Atsakos.
Es tevi nelaidīšu vaļā.
Es vairs tevi negribu.
Tāpēc, ka es zinu patiesību?
Vai tāpēc?
Ko, tavuprāt, tu zini?
Tu neko nezini.
O, bet tu taču zini, vai ne?
Tas vīrietis ir tavs tēvs.
- Ko Hansu ir... - Es teicu - aizveries!
LUKSUSA APARTAMENTI
Man tūlīt jārunā ar Hansu Ko.
- Ir vēls... - Laid viņu iekšā!
Es tevi pasaukšu, ja man vajadzēs.
Apsēdīsimies.
Jums nebija viņa jāsatiek.
Akiko. Viņa lauza man doto solījumu.
Un tad, kad mēģināju izšķirties,
viņa man pateica kaut ko galīgi smieklīgu.
Tas ir pilnīgi...
Tas nav loģiski.
Bet, lai cik muļķīgi būtu ņemt par pilnu viņas vārdus...
man tas jādzird no jums.
Ko viņa tev teica?
Viņa teica...
ka jūs esat...
mans tēvs.
Sakiet, ka tā nav taisnība!
Tā ir taisnība.
Es tolaik biju zivju uzpircējs.
Braukāju starp Osaku un Pusanu.
Nebiju dzimtenē spēris kāju gandrīz 16 gadus.
Man nešķita, ka tas mani ietekmēs, bet tā notika.
Vai jūs viņu paņēmāt ar varu?
Nē, protams.
Bet jūs viņu izmantojāt.
Noteikti!
Vai tu gribi tā domāt?
Ka es ievilināju savā slazdā nabaga lauku meiteni?
Nevis pieņemt, ka viņa mani mīlēja...
Tas nav iespējams.
Jūs esat nekrietns cilvēks.
Pērkams!
Un savtīgs.
Un tad kā ir ar tevi?
Jo tās asinis, kas plūst manī...
tek arī tavās dzīslās.
Nevis tā muļķa asinis, kuru visus tos gadus tu sauci par tēvu.
Kas tu esi, lai sauktu mani par nekrietnu?
Es jūs redzēju.
Tonakt saimniecībā!
Nu un?
Ko es tev teicu?
Neskaties atpakaļ.
Noa.
Vienmēr tik uz priekšu.
Es zinu...
ka todien dzirdēji manus vārdus.
Tu neatskatījies.
Tu esi mans.
Noa...
mēs beidzot varam pielikt punktu šim teātrim.
Ej mājās un izgulies.
No rīta pamostoties tu sapratīsi.
Viss būs citādi.
Viņi līdīs uz vēdera.
Es to panākšu.
Viņi bija ienaidnieki.
Tā mums teica.
Ka viņi nāks izvarot mūsu sievietes, iznīcināt mūsu mājas.
Es viņiem ticēju.
Es domāju par savu sievu,
par mūsu nākotnes bērniem
un par saviem vecākiem.
Tolaik vēl viņi abi bija dzīvi.
Mēs visi bijām tā pārguruši.
Un izbadējušies.
Un karstums bija nežēlīgs.
Kukaiņi ēda mūs nost.
Visus tos mēnešus mēs knapi vilkām dzīvību.
Tajos apstākļos mūsos bija palicis maz no cilvēcības.
Tāpēc man šķita: "Mēs šādi arī nomirsim."
Tā man šķita.
Un...
kad tika dotas pavēles...
dvēsele pameta manu ķermeni...
un es darīju to, ko man lika.
Bet tā nebija pēdējā pavēle.
Bija vēl viena.
"Visu aizmirst."
Tā viņi mums pateica.
Es klausīju tai pavēlei.
Mēs visi bijām muļķi,
domādami, ka pagātni var aizmirst.
Ko tad lai mēs darām?
Palikt visu mūžu tai pieķēdētiem?
Es tev vēlu labu.
Un tā tas ir
Nav šaubu nekādu
Bet kāpēc tāds satraukums Par nieka lūgumu
Palikt kopā 500 gadus?
Vai tā ir tikai
Likteņa viltība?
Ka mana nākotne
Šobrīd šķiet tumša
Tāpēc šaubu nav
Noa.
Kāpēc tu esi te?
Mammu.
Kas ir? Kas noticis?
Vienkārši...
es gribēju redzēt tavu seju.
Vai kaut kas atgadījās skolā?
Vai ir par grūtu?
Nē.
Man tur patīk.
Pirmo reizi mūžā
man ir sajūta, ka spēju jebko.
Tad kāpēc...
Pasaki man!
Kāpēc tu atbrauci?
Es tev teicu.
Es gribēju tevi redzēt.
Tagad es braukšu atpakaļ.
Jau?
Tu nupat atbrauci.
Paliec pa nakti.
Vari braukt no rīta.
Es nevaru.
Man jābrauc.
Man kaut kas sarunāts ar draugu.
Tad es tevi pavadīšu uz vilcienu.
Nevajag.
Es zinu, cik tev bijusi gara diena.
Mammu, gribu, lai atpūties.
Rūpējies par sevi labi!
Noa...
Māt, viss ir labi.
Noa.
Neesat redzējuši manu dēlu?
Noa! Noa!
Jaunākās ziņas.
Šokējošās ziņas par uzņēmuma Wae izpilddirektora Masaru Abes pašnāvību
pāršalkušas elites finanšu aprindas.
Abes kungs bija prominenta persona,
līdz nesenie konflikti aizēnoja viņa jaunāko attīstības projektu.
Viņa līķis šorīt agri no rīta tika atrasts Čūbu Sangaku Nacionālajā parkā.
Aculiecinieki uz takas
aprakstīja, ka vīrieša ķermenis kritis no klints virsotnes.
Kad varasiestādes pārmeklēja apkārtni,
viņi atrada Abes kunga apavus, bet pašnāvības vēstules nebija.
Izmeklēšana turpinās.
Ziņu turpinājumā...
Kur viņš varētu būt? Bez naudas un bez neviena līdzās.
Mani vīri joprojām viņu meklē,
pārrok visu valsti.
Pagājušas vairākas nedēļas!
Esam visur izmeklējušies.
No viņa ne vēsts.
Es viņu atradīšu, lai vai kas.
Es nepadošos.
Paskaties uz mums.
Tā ir mūsu vaina.
Tas jau bija gaidāms.
Beidz runāt muļķības!
Tā ir taisnība!
Mēs viņu iznīcinājām.
Nē.
Sundža, visi tavi upuri,
visi mani grēki
bija viņa labā.
Viņš teica, ka to nevēlējās.
Un man bija jāzina.
Tovakar...
viņš atnāca atvadīties.
Pateikt, lai es neuztraucos. Viņam bija tas jāpasaka.
Tā bija viņa žēlastība.
Viņš ir aizbraucis.
No viņa nav ne vēsts.
Sundža.
Ko kungs!
Kāpēc neteicāt, ka esat atgriezies Osakā?
Uz veselību!
Ak nē!
Es esmu piedzērusies.
Ko kungs, vai gribat paspēlēties?
Ko kungs?
Vācies!
Turpiniet!
Kad biju maza,
tēvs man stāstīja par zirgiem, kuri agrāk brīvi skraidījuši Jondo.
Čollimas.
Tie skraidījuši nakti un dienu.
Tik ātri, ka ēnas netikušas līdzi
un ķermenim bijis jāatdalās no savas ēnas.
Mozasu,
es...
dažreiz prātoju...
Kāpēc daļai cilvēku izdodas šajā pasaulē izdzīvot,
bet citiem ne?
Vai vieni atrod savu ēnu,
bet citi neatrod?
Jo ķermenis
nevar dzīvot bez savas ēnas.
Tā ēna mums stāsta,
kur mēs esam.
Lai kā būtu,
mēs ar tevi esam te.
Lai gan tik daudzi no tiem, kurus esam mīlējuši, ir miruši,
mēs esam te,
sēžam pie šī galda.
Un Solomons arī ir te.
Atvainojiet.
Jums nevajag strādnieku?
Es meklēju darbu.
Tu taču neesi viens no tiem korejiešiem, ko?
Nē.
Es ne.
Es esmu čakls strādnieks.
Es apsolu.
Nu labi,
paskatīsimies, kā tev ies.
Aizmirsu pajautāt, kā tevi sauc.
Mani sauc Ogava.
Ogava Minato.
PAČINKO ZĀLE
Tulkojusi Laura Hansone